CELEX: 32015R1408
Language: da
Date: 2015-08-19 00:00:00
Title: Kommissionens gennemførelsesforordning (EU) 2015/1408 af 19. august 2015 om godkendelse af DL-methionyl-DL-methionin som fodertilsætningsstof til fisk og krebsdyr (EØS-relevant tekst)

20.8.2015   
            
            
               DA
            
            
               Den Europæiske Unions Tidende
            
            
               L 219/3
            
         KOMMISSIONENS GENNEMFØRELSESFORORDNING (EU) 2015/1408
   af 19. august 2015
   om godkendelse af DL-methionyl-DL-methionin som fodertilsætningsstof til fisk og krebsdyr
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for udstedelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af DL-methionyl-DL-methionin som et tilsætningsstof til foder. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse af DL-methionyl-DL-methionin som fodertilsætningsstof til alle arter af akvatiske dyr til klassificering i tilsætningsstofkategorien »tilsætningsstoffer med ernæringsmæssige egenskaber«.
            
         
               (4)
            
            
               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 27. januar 2015 (2), at DL-methionyl-DL-methionin på de foreslåede anvendelsesbetingelser ikke har skadelige virkninger på dyrs eller menneskers sundhed eller på miljøet, og at det kan betragtes som en effektiv kilde til aminosyren L-methionin hos fisk og krebsdyr. Autoriteten mener ikke, at der er behov for særlige krav om overvågning efter markedsføringen. Den har også gennemgået den rapport om metoden til analyse af fodertilsætningsstoffet i foder, der blev forelagt af det ved forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af DL-methionyl-DL-methionin viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af stoffet godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Det i bilaget opførte stof, der tilhører tilsætningsstofkategorien »tilsætningsstoffer med ernæringsmæssige egenskaber« og den funktionelle gruppe »aminosyrer, deres salte og analoger«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 19. august 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2015;13(2):4012.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse, analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: tilsætningsstoffer med ernæringsmæssige egenskaber. Funktionel gruppe: aminosyrer, deres salte og analoger.
                  
               
            
                  3c306
               
               
                  —
               
               
                  DL-methionyl-DL-methionin
               
               
                  
                     Tilsætningsstoffets sammensætning
                  
                  Krystallinsk pulver fra kemisk syntese med mindst 93 % DL-methionyl-DL-methionin, højst 3 % DL-methionin og højst 3 % natriumsulfat (på tørstofbasis)
                  
                     Aktivstoffets karakteristika
                  
                  DL-methionyl-DL-methionin (2-[(2-amino-4-methylsulfanylbutanoyl)amino]-4-methylsulfanylbutansyre)
                  Kemisk formel: C10H20N2O3S2
                  
                  CAS-nummer: 52715-93-2
                  
                     Analysemetode
                      (1)
                  
                  Til kvantificering af DL-methionyl-DL-methionin i fodertilsætningsstoffet: omvendt fase-HPLC i kombination med fotometrisk påvisning ved 205 nm (RP-HPLC-UV).
                  Til kvantificering af DL-methionyl-DL-methionin i forblandinger, foderblandinger og fodermidler: ionbyttekromatografimetode i kombination med postkolonnederivatisering og fotometrisk detektion ved 570 nm (IEC-UV).
               
               
                  Fisk og krebsdyr
               
               
                  —
               
               
                   
               
               
                   
               
               
                  Vandindholdet skal angives på mærkningen.
               
               
                  9. september 2025
               
            
         (1)  Nærmere oplysninger om analysemetoderne findes på referencelaboratoriets hjemmeside: https://ec.europa.eu/jrc/en/eurl/feed-additives/evaluation-reports.